14.01.2025

FTESË PËR SHPREHJE TË INTERESIT PËR SHËRBIME KONSULTUESE

PËR KOMUNIKIM DHE FUSHATË PROMOCIONALE PËR AVANCIMIN E MENDIMIT PUBLIK LIDHUR ME RËNDËSINË E ROLEVE TË MËSIMDHËNËSIT NË SHOQËRI

(nr. ref. MK-MES-457715-CS-CQS/007-24))

**Ministria e Arsimit dhe Shkencës**

**Projekti për Përmirësimin e Arsimit Fillor - PEIP**

**Hua Nr .: 9182-MK**

**Shërbimet e konsulencës – Kompani konsulente**

Për Republikën e Maqedonisë së Veriut është miratuar kredi nga Banka Ndërkombëtare për Rindërtim dhe Zhvillim (Banka Botërore) për zbatimin e Projektit për Avancimin e Arsimit Fillor. Një pjesë e këtyre mjeteve do të shfrytëzohen për pagesën e obligimeve që rrjedhin nga marrëveshja që do të lidhet për sigurimin e shërbimeve për fushatë komunikimi dhe avancimi për avancimin e mendimit publik lidhur me rëndësinë e rolit të mësimdhënësit në shoqëri.

Qëllimi i detyrës është të hartojë fushatë të integruar për të hapur diskutim për rëndësinë e rolit të mësimdhënësve në shoqëri dhe nxtjen e aktiviteteve të cilat do të kontribuojnë në përforcimin e motivimit personal dhe kënaqësisë së mësimdhënësve duke avancuar pozitën e tyre shoqërore. Kohëzgjatja e vlerësuar e kontratës është 12 muaj. Përshkrim i detajuar i detyrave të punës në gjuhën angleze është i disponueshëm në ESJN në https://e-nabavki.gov.mk/PublicAccess/home.aspx#/international-donor-announcements dhe në ueb faqen Ministrisë së Arsimit dhe Shkencës: <https://mon.gov.mk/peip>

Ministria e Arsimit dhe Shkencës i fton kompanitë edekuate/organizatat/firmat konsulente (“Konsulentët”) të shprehin interesin e tyre për sigurimin e shërbimeve. **Konsulentët e interesuar duhet të dorëzojnë informacione/dokumente (portofoli i kompanisë) që konfirmojnë se plotësojnë kualifikimet e kërkuara dhe përvojën edekuate për të kryer shërbimet.** Kualifikimet që kompania duhet të posedojë për t'u përzgjedhur në listën e shkurtër të konsulentëve janë:

1. Të paktën dhjetë vjet përvojë të dëshmuar dhe të vazhdueshme në krijimin dhe zbatimin e fushatave për të avancuar ndërgjegjësimin publik në lidhje me aspekte të rëndësishme sociale.

2. Përvojë në të paktën tridhjetë projekte të ngjashme/detyra/kontrata për krijimin dhe zbatimin e fushatave për ndërgjegjësimin publik, si dhe përvojë në komunikimet multidisiplinare-integruese, veçanërisht në fushën e arsimit.

3. Konsulenti duhet të ketë kapacitetin edekuat organizativ dhe ekip me kualifikime edekuate për të qenë në gjendje të zbatojë detyrën. Konsulenti do të duhet të ketë në dispozicion ekspertët kryesorë në vijim\*: udhëheqës ekipi, ekspert i komunikimit strategjik, ekspert i zhvillimit të strategjisë krijuese, ekspert i zhvillimit të strategjisë së marrëdhënieve me publikun dhe koordinator i ngjarjeve.

\* Në fazën e parë të procedurës,me të cilën formohet lista e shkurtër e kompanive më të kualifikuara,

Biografitë profesionale të kuadrit kyç nuk do të vlerësohen individualisht.

Konsulentët mund të shoqërohen me kompani/organizata të tjera në formën e shfaqjes së përbashkët ose nën-konsulencën në mënyrë që të përforcohen kualifikimet. Shoqërimet e tilla mund të jenë në formën e "grupit të konsulentëve " ose "nën-konsulentëve". Në rastin e "grupit të konsulentëve", anëtarët e grupit do të vlerësohen në grupe për nevojat e formimit të listës së shkurtër dhe do të jenë bashkërisht dhe individualisht përgjegjës për kryerjen e shërbimeve dhe të gjithë anëtarët do të nënshkruajnë kontratën në rast të ndarjes së të njejtit në grup. Konsulentët e interesuar duhet në deklaratat e tyre për interes për të shprehur qartë strukturën e "shoqërimit" të tyre dhe obligimet e secilit prej anëtarëve dhe/ose nënkonsulentëve. Deklarata të paqarta për interes në kuptimin e“në shoqëri/përkatësi/bashkëpunim me" dhe të ngjashme nuk mund të merren parasysh gjatë përcaktimit të listës së shkurtër të konsulentëve më të kualifikuar Sipas parimit "një deklaratë për interes nga një kompani konsulente", secila kompani mund të vendosë nëse do të marrë pjesë si nën-konsulent ose si konsulent i pavarur ose si partner në grup të konsulentëve. Një kompani mund të paraqesë vetëm një deklaratë për interes në të njëjtin proces të prokurimit si konsulent i pavarur ose si partner në grup të konsulentëve. Asnjë kompani nuk mund të jetë nënkonsulent nëse ka dorëzuar deklaratë për interes si konsulent i pavarur ose si anëtar në grup të konsulentëve për të njëjtin proces të prokurimit. Një kompani që aplikon si nënkonsulent mund të marrë pjesë në më shumë se një deklaratë për interes, por vetëm si nënkonsulent.

Përzgjedhja do të bëhet në bazë të procedurës së përzgjedhjes sipas kualifikimeve të konsulentëve (Selection Based on Consultants’ Qualifications) në përputhje me procedurat e prokurimit të Bankës Botërore të përcaktuara në Rregulloret e Prokurimit të Bankës Botërore për financimin e projekteve të investimeve ("Rregulloret e prokurimit") (Procurement Regulations for IPF Borrowers dated July 2016, revised November 2017, and August 2018- “Procurement Regulations”).

Informacione shtesë mund të merren në adresën e shënuar në vijim gjatë orarit të punës nga ora 08:30 deri në 16:30.

**Deklaratat për interes (letër interesi dhe portofol me kapacitet organizativ dhe referencat e kompanisë përmes së cilës përfaqësohet përmbushja e kritereve të theksuara më lartë) në gjuhën anglieze ose maqedonase duhet të dorëzohen në formë elektronike jo më vonë se data 29.01.2025 në adresat elektronike:**danijela.maneva@mon.gov.mk (CC: igor.krstevski@mon.gov.mk)

*(me shënim/lënd: Deklarata* *e interesit sipas shpalljes nr. 007-24)*